Apvalasai
Ãpvalasai arba Akmeno ežeras – ežeras šiaurės rytų Lietuvoje, Rokiškio rajono šiaurėje, apie 2,5 km į šiaurę nuo Onuškio, šalia Latvijos sienos. Ilgis šiaurės vakarų-pietryčių kryptimi 1 km, plotis iki 0,7 km. Giliausia vieta siekia 6,7 m. Krantai aukšti, apaugę medžiais, dugnas lėkštas. Pakrantėse plyti pievos, dirbami laukai, į pietus stūkso miškelis. Suteka 4 upeliai, šiaurės rytuose išteka vienas (į Garajo ežerą), priklausantis Mūšos-Nemunėlio baseinui. Šiaurine pakrante eina kelias  3601  Rokiškis–Juodupė–Onuškis–Ilzenbergas . Šalia ežero įsikūrę Ilzenbergo ir Alksnių kaimai.